
Ministru kabineta rīkojums Nr. 424
Rīgā 2022. gada 16. jūnijā (prot. Nr. 32 22. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 57 953 euro, lai saistībā ar iedzīvotāju ienākuma nodokļa likmes 31 procenta piemērošanu nodrošinātu kompensācijas izmaksu par personām, kas saskaņā ar Sporta likuma 14. panta pirmo daļu, kā arī ievērojot Ministru kabineta 2012. gada 3. janvāra noteikumu Nr. 26 ''Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru'' 2. punktu, 2021. gadā saņēma Ministru kabineta piešķirtās naudas balvas par izciliem sasniegumiem sportā, kuru apmērs atsevišķi vai kopumā pārsniedz likumā "Par valsts sociālo apdrošināšanu" noteikto obligāto iemaksu objekta maksimālo apmēru par 2021. gadu, tai skaitā par:
· 1.1. Latvijas Basketbola savienības sportistu Agni Čavaru – 5 915,64 euro;
· 1.2. Latvijas Basketbola savienības sportistu Nauri Miezi – 5 915,64 euro;
· 1.3. Latvijas Basketbola savienības sportistu Edgaru Krūmiņu – 5 915,64 euro;
· 1.4. Latvijas Basketbola savienības sportistu Kārli Paulu Lasmani – 5 915,64 euro;
· 1.5. Latvijas Svarcelšanas federācijas sportistu Artūru Plēsnieku – 1 829,39 euro;
· 1.6. Latvijas Paralimpiskās komitejas sportisti Diānu Dadzīti – 9 019,81 euro;
· 1.7. Latvijas Jātnieku federācijas sportistu Rihardu Sniku – 12 568 euro;
· 1.8. Latvijas Paralimpiskās komitejas sportistu Aigaru Apini – 149,87 euro;
· 1.9. sportistu A. Čavara, N. Mieža, E. Krūmiņa un K. P. Lasmaņa treneri Raimondu Feldmani – 5 915,64 euro;
· 1.10.  sportistu A. Čavara, N. Mieža, E. Krūmiņa un K. P. Lasmaņa treneri Dāvi Feikneru – 4 807,04 euro.
· 2. Izglītības un zinātnes ministrijai par katru no šā rīkojuma 1. punktā minētajām personām iemaksāt attiecīgu nodokli vienotajā nodokļu kontā (likuma "Par nodokļiem un nodevām" izpratnē).

